section_heading: Životopis
paragraph_text: Nakon završenog 6. razreda gimnazije, 1947. godine stupa u isusovački novicijat na Fratrovcu u Zagrebu. Po završetku gimnazije u nadbiskupskom sjemeništu, nastavlja sa studijem filozofije i teologije. Tih se godina pokazuje da mu je zdravlje krhko, te su mu poglavari čak savjetovali da napusti Družbu Isusovu. Nakon opsežnog školovanja karakterističnog za isusovce, 1957. biva zaređen za svećenika; svoje zadnje redovničke zavjete daje 1964. godine.